## Educació inicia la instal·lació d’aules prefabricades en el CEIP La Fila d’Alfafar per a acollir l’alumnat del CEIP Orba

*** Es col·locaran sis aules prefabricades i dos banys per a acollir este alumnat reubicat**

La Conselleria d’Educació, Cultura, Universitats i Ocupació ha començat esta setmana la instal·lació de sis aules prefabricades en el CEIP La Fila d’Alfafar per a acollir l’alumnat del CEIP Orba, situat en el mateix municipi.

Els 273 alumnes d’este centre es troben temporalment reubicats en el CEIP La Fila amb servici d’autobús facilitat per Conselleria. Per a situar l’alumnat en un espai més ampli, la Conselleria d’Educació ha decidit instal·lar sis aules prefabricades i dos banys en la zona d’aparcament del CEIP La Fila.

La previsió és que la instal·lació d’estes aules provisionals estiga finalitzada dins de dos setmanes, aproximadament.

El CEIP Orba d’Alfafar és un dels centres educatius que més danys ha patit a conseqüència del temporal.

Fecha: 27/11/2024